**Cu privire la aprobarea normei de metrologie legală NML 3-13:2019**

În temeiul prevederilor art. 5 alin. (3), art. 6 alin. (3), art. 13 alin. (3) din Legea metrologiei nr. 19/2016, pentru asigurarea uniformităţii şi exactităţii măsurărilor în domeniile de interes public pe teritoriul Republicii Moldova,

**ORDON:**

1. Se aprobă norma de metrologie legală NML 3-13:2019 „Măsuri de capacitate de servire. Procedura de verificare metrologică”, conform Anexei.

2. Se abrogă documentul normativ NTM 1-107-90 ”Verificarea metrologică a măsurilor metalice pentru lichide”, aprobat prin Hotărîrea nr.377-M din 5 februarie 1998 a Departamentului Standarde, Metrologie şi Supraveghere Tehnică al Republicii Moldova.

3. Prezentul ordin se publică în Monitorul Oficial al Republicii Moldova şi se plasează pe pagina web a Ministerului Economiei și Infrastructurii.

4. Se pune în sarcina I.P. ”Institutul Naţional de Metrologie” plasarea pe pagina sa web a prezentului ordin şi publicarea acestuia în revista de specialitate “Metrologie”.

5. Prezentul ordin intră în vigoare la expirarea a 2 luni de la data publicării în Monitorul Oficial al Republicii Moldova.

**Ministru Ghiril GABURICI**